**কিম ত্যেহিয়ং** (কোরীয়: 김태형, জন্ম - ৩০ ডিসেম্বর, ১৯৯৫), যিনি তার স্টেজ নাম **ভি** (কোরীয়: 뷔) নামেও পরিচিত, হচ্ছেন একজন দক্ষিণ কোরিয়ান গায়ক, সংগীত-রচয়িতা, নৃত্যশিল্পী এবং অভিনেতা। তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।

জীবন ও ক্যারিয়ার
-----------------

### প্রথম জীবন ও ক্যারিয়ার

কিম ত্যেহিয়ং ৩০ ডিসেম্বর, ১৯৯৫ সালে দক্ষিণ কোরিয়ার দ্যেগুতে জন্মগ্রহণ করেন। তার পরিবারের তিন সন্তানের মাঝে তিনিই সবার বড়।

  

কিম ত্যেহিয়ং প্রাথমিক বিদ্যালয়ে পড়ার সময় থেকেই পেশাদার গায়ক হবার স্বপ্ন দেখেছিলেন। সঙ্গীতের প্রতি অনুরাগ থেকে তিনি মাধ্যমিক বিদ্যালয়ে পড়াকালীন সময়ে তার বাবার সহায়তায় স্যাক্সোফোন বাজানো শেখা শুরু করেন। ভি প্রাথমিকভাবে দেগুতে অডিশন পাস করার পরে বিগ হিট এন্টারটেইনমেন্টের প্রশিক্ষণার্থী হয়েছিলেন।

কিম ত্যেহিয়ং ২০১৪ সালে কোরিয়ান আর্টস হাই স্কুল থেকে পড়ালেখা শেষ করার পর, ভি গ্লোবাল সাইবার ইউনিভার্সিটিতে ভর্তি হন। সেখান থেকে ২০২০ সালের আগস্টে তিনি 'ব্রডকাস্টিং অ্যান্ড এন্টারটেইনমেন্ট'-কে প্রধান বিষয় হিসেবে নিয়ে তার স্নাতক সম্পন্ন করেন। ২০২১ সালে, তিনি হানিয়াং সাইবার বিশ্ববিদ্যালয়ে ভর্তি হন, সেখানে তিনি 'অ্যাডভার্টাইজিং অ্যান্ড মিডিয়া' বিষয়ে মাস্টার অফ বিজনেস অ্যাডমিনিস্ট্রেশন ডিগ্রি সম্পন্ন করেছেন।

  

ভি গ্লোবাল সাইবার ইউনিভার্সিটিতে ভ।্২০২০ , 2020 সালের তিনি এই বিশ্ববিদ্যালয় থেকে "আগস্টে সম্প্রচার ও" (Media and র একটি প্রধান বিষয় নিয়ে স্নহন।[13] 2021 সালের হিসাবে, তিনি হানিয়াং সাইবার বিশ্ববিদ্যালয়ে ভর্তি হয়েছেন, বিজ্ঞাপন ও মিডিয়াতে মাস্টার অফ বিজনেস অ্যাডমিনিস্ট্রেশন করছেন।

তিনি ২০১৪ সালে কোরিয়ান আর্টস্ হাই স্কুল থেকে স্নাতক ডিগ্রী লাভ করেন। বর্তমানে ভি গ্লোবাল সাইবার ইউনিভার্সিটি এর একজন ছাত্র।

### ২০১৩–বর্তমান: বিটিএস

মূল নিবন্ধ: বিটিএস
২০১৩ সালের জুলাই এর ১২ তারিখে ভি বিটিএস এর একজন সদস্য হিসেবে তাঁর ডেব্যু সিঙ্গেল *2 Cool 4 Skool* প্রকাশ করেন। "হোল্ড মি টাইট" গানটির জন্য প্রথমবারের মতো তিনি সহ-রচনা এবং সহ-প্রযোজন জন্য কৃতিত্ব পান। ব্যান্ডমেট সুগার সহ-রচিত "ফান বয়েজ" গানটিতেও তিনি গান রচনায় অবদান রেখেছিলেন। তাদের পরের অ্যালবাম দ্য মোস্ট বিউটিফুল মোমেন্ট ইন লাইফ, পার্ট ২ এর "রান" গানের জন্য, ভি'র করা সুরটি জংকুকের মূল গানের সাথে ব্যবহৃত হয়েছিল। পরবর্তীতে, তিনি বিটিএস এর ২০১৬ সালের স্টুডিও অ্যালবাম 'WINGS' এ তাঁর 'Stigma' নামক একক গানটির জন্য গীতিকার হিসেবে কাজ করেন। ভি অনানুষ্ঠানিকভাবে তাঁর ব্যান্ডমেট জে-হোপের সাথে 'Hug Me' এর একটি কভার এবং অ্যাডেলের লেখা 'Someone Like You' এর একটি কভার প্রকাশ করেছেন।

র সংগীত রচয়নে অবদান রেখেছিলেন। ভি অনানুষ্ঠানিকভাবে, ব্যান্ডমেট জে-হোপের সাথে "হাগ মি" এর একটি কভার এবং অ্যাডেলের লেখা "সাম্ওয়ান লাইক ইউ" এর একটি কভার প্রকাশ করেছেন।

২০১৭ সালে ভি
মে ২০১৮ সালে, বিটিএসের আসন্ন অ্যালবাম, *'Love Yourself: Tear'* এর ট্রেইলার হিসাবে প্রকাশিত হয়েছিল তাঁর দ্বিতীয় একক গান, *'Singularity'*। গানটি ২৫শে অক্টোবর বিবিসি রেডিওতে যুক্তরাজ্যের রেডিওতে আত্মপ্রকাশ করে। মুক্তির এক মাস পর, দ্য গার্ডিয়ান তাদের 'জুন ২০১৮ এর সেরা ৫০টি গান' নামক প্লেলিস্টে 'সিঙ্গুলারিটি' গানটি যুক্ত করে, এবং বিলবোর্ড এটিকে তাদের সমালোচকদের "বিটিএস এর শীর্ষ ৫০ গান' এর তালিকায় ২৮ নম্বরে অন্তর্ভুক্ত করে। নিউইয়র্ক টাইমস এটিকে 'Fake Love' এর পাশাপাশি "২০১৮ সালের ৬৫ টি সেরা গান" এর তালিকায় বিশতম স্থান দিয়েছে, লস অ্যাঞ্জেলেস টাইমসের সমালোচক মিকেল উড এটিকে চতুর্থ "২০১৮ সালের সেরা এবং সবচেয়ে রিপ্লে যোগ্য গান" বলে অভিহিত করেছেন এবং গার্ডিয়ান সমালোচক লরা স্নেপস এটিকে তাঁর "২০১৮ সালের সেরা সংগীত: অ্যালবাম এবং ট্র্যাকস" তালিকায় তার প্রিয় ট্র্যাকগুলির মধ্যে একটি হিসাবে অন্তর্ভুক্ত করেছেন।

  

২০১৮ সালের ২৪ অক্টোবর, ভি সহ বিটিএস এর সকল সদস্য দক্ষিণ কোরিয়ার প্রেসিডেন্ট এর কাছ থেকে *Order of Cultural Merit (South Korea)* সম্মাননা লাভ করেন।  এই সম্মাননা দক্ষিণ কোরিয়ার রাষ্ট্রপতি কোরিয়ান সংস্কৃতির প্রসারে বিটিএস এর ভূমিকার জন্য তাঁদের প্রদান করেন। ভি দক্ষিণ কোরিয়ার পঞ্চম শ্রেষ্ঠ সম্মাননা 'অর্ডার অফ কালচারাল মেরিট' মেডেলের সর্বকনিষ্ঠ প্রাপকদের একজন হবার সম্মান অর্জন করেন।

ভি এবং জে-হোপ 'বিটিএস ওয়ার্ল্ড' নামক মোবাইল গেমের সাউন্ডট্র্যাক অ্যালবামের জন্য সুইডিশ গায়ক জারা লারসনের সাথে *"A Brand New Day"* গানে কাজ করেছেন। এটি ১৪ই জুন, ২০১৯-এ একক গান হিসাবে মুক্তি পায় এবং বিলবোর্ডের ওয়ার্ল্ড ডিজিটাল গানের বিক্রয় তালিকায় এক নম্বরে আত্মপ্রকাশ করে। তিনি ব্যান্ডমেট জিমিনের সাথে *"Friends"* গানে কাজ করেন এবং তাঁর তৃতীয় একক গান *"Inner Child"* রচনা ও পরিচালনা করেন। দুটি গানই বিটিএস-এর ২০২০ স্টুডিও অ্যালবাম *"Map of The Soul: 7"*-এ অন্তর্ভুক্ত ছিল।

২০২১ সালের জুলাই মাসে, ভি-কে দক্ষিণ কোরিয়ার রাষ্ট্রপতি মুন জে-ইন তাঁর ব্যান্ডমেটদের পাশাপাশি ভবিষ্যৎ প্রজন্ম ও সংস্কৃতির জন্য রাষ্ট্রপতির বিশেষ দূত *(Special Presidential Envoy for Future Generations and Culture)* হিসেবে নিযুক্ত করেন, যাতে তিনি আন্তর্জাতিক সম্প্রদায়ের মধ্যে "ভবিষ্যৎ প্রজন্মের জন্য বৈশ্বিক এজেন্ডাকে নেতৃত্ব দিতে" এবং "দক্ষিণ কোরিয়ার কূটনৈতিক প্রচেষ্টা এবং বৈশ্বিক অবস্থানকে প্রসারিত করতে" সহায়তা করতে পারেন।

### ২০১৬–বর্তমান: একক কাজ

২০১৬ সালে, কিম ত্যেহিয়ং KBS2 এর ঐতিহাসিক নাটক *Hwarang: The Poet Warrior Youth* এ সহায়ক ভূমিকা দিয়ে তাঁর অভিনয়ের ডেব্যু করেন।  ড্রামা সিরিজটিতে তিনি "হান সুং" এর চরিত্রে অভিনয় করে সবার মন কেড়ে নেন। ড্রামা সিরিজটির জন্য তিনি ব্যান্ডমেট জিনের সাথে '*It's Definitely You'* নামক অরিজিনাল সাউন্ডট্র্যাকটিতেও (OST) কন্ঠ দিয়েছিলেন। বিটিএসের চতুর্থ বার্ষিকী উদ্‌যাপন করতে, ভি ০৮ জুন, ২০১৭ তে *"4 O'Clock"* গানটি তার ব্যান্ডমেট আরএমের সাথে প্রকাশ করেন। গ্রুপের সাউন্ডক্লাউড অ্যাকাউন্টের মাধ্যমে ৩০ জানুয়ারি, ২০১৯ এ ভি তার প্রথম পূর্ণ একক ট্র্যাক *"Scenery"* প্রকাশ করেছিলেন। এর সাত মাস পর, তার দ্বিতীয় একক সংগীত এবং তার প্রথম পূর্ণাঙ্গ ইংরেজি গান *"Winter Bear"* সাউন্ডক্লাউডের মাধ্যমে প্রকাশ করেন। ০৯ আগস্ট, ২০১৯ এ তিনি বিটিএস এর ইউটিউব চ্যানেল এর মাধ্যমে এই গানটির স্ব-পরিচালিত একটি মিউজিক ভিডিও প্রকাশ করেন। তিনি আরএম, হিস নয়েজ এবং অ্যাডোরার সাথে গানটি সহ-প্রযোজনা করেন এবং 'ভান্তে' ছদ্মনামে গানটির প্রচ্ছদের জন্য ছবি তোলেন।

২০২০ সালে, ভি জেটিবিসি এর নাটক *Itaewon Class* এর সাউন্ডট্র্যাকের জন্য 'Sweet Night' শিরোনামের একটি গানে অংশ নিয়েছিলেন যেটি ১৩ মার্চ, ২০২০ সালে প্রকাশিত হয়। স্ব-লিখিত এবং প্রযোজিত এই গানটি তাঁর রচনা, কন্ঠ এবং উষ্ণ সুরের জন্য ইতিবাচক সাড়া পেয়েছিলো। Sweet Night গানটি মার্কিন যুক্তরাষ্ট্রে বিলবোর্ডের ডিজিটাল গানের চার্টে দ্বিতীয় স্থানে আত্মপ্রকাশ করে। 

২০২০ সালের ২৫ ডিসেম্বর, ক্রিসমাস উপলক্ষ্যে ভি সংগীতশিল্পী Peakboy এর সাথে যৌথভাবে *'Snow Flower'* নামক একটি গান রিলিজ করেন, যা সাউন্ডক্লাউড ও ইউটিউবে একযোগে প্রকাশিত হয়। ২০২১ এ ভি অভিনেতা চোই উ-শিক অভিনীত ড্রামা সিরিজ '*Our Beloved Summer*' এর জন্য অরিজিনাল সাউন্ডট্র‍্যাক (OST) হিসেবে ''*Christmas Tree'* গানটি রিলিজ করেন। স্পটিফাইসহ প্রায় সকল মিউজিক প্ল্যাটফর্মে গানটি অফিসিয়ালি রিলিজ হয় ২৪ ডিসেম্বর, ২০২১ ভি এর পক্ষ থেকে যেন আরো একটি ক্রিসমাসের উপহার হয়ে। এটি বিলবোর্ড Hot 100 এ ৭৯ নম্বরে আত্মপ্রকাশ করে এবং চার্টে ভি-কে তাঁর প্রথম একক এন্ট্রি অর্জন করতে সাহায্য করে। পরের বছর, তিনি ডিজনি+ এর রিয়েলিটি সিরিজ '*In The Soop*: *Friendcation'*-এ অভিনয় করেন; সিরিজটি জুলাই মাসে প্রিমিয়ার হয় এবং আগস্টে শেষ হয়। ২০২৩ সালের ফেব্রুয়ারিতে, ভি পার্ক সো-জুন এবং চোই উ-শিক এর সাথে তাঁর দ্বিতীয় রিয়েলিটি সিরিজ, Prime Video এর একচেটিয়া রান্নার-ভ্রমণ অনুষ্ঠান জিনি'স কিচেনে উপস্থিত হয়েছিলেন। পরের মাসে, তাঁকে ইন্দোনেশিয়ান বিনিয়োগ সংস্থা Siminvest এর ব্র্যান্ড অ্যাম্বাসেডর এবং ফরাসি বিলাসবহুল ব্র্যান্ড Celine এর বৈশ্বিক রাষ্ট্রদূত হিসাবে ঘোষণা করা হয়। তিনি Cartier এর ব্র্যান্ড অ্যাম্বাসেডর এবং জুলাই মাসে 'প্যান্থেরে ডি কার্টিয়ার' প্রচারাভিযানের মুখ হয়ে ওঠেন। 

ভি-এর স্ব-রচিত গান "সিনারি", "উইন্টার বিয়ার" এবং "স্নো ফ্লাওয়ার" বিশ্বব্যাপী ডিজিটাল ডাউনলোড এবং স্ট্রিমিং প্ল্যাটফর্মে ২৮শে আগস্ট অফিসিয়াল একক হিসাবে উপলব্ধ করা হয়েছিল, তাঁর প্রথম একক অ্যালবাম 'Layover' এর আগে, যা ৮ই সেপ্টেম্বর মুক্তি পেয়েছিল। প্রতিটি Hanteo চার্টে, Layover কোনো কে-পপ একক শিল্পী দ্বারা ইতিহাসের 'সর্বোচ্চ প্রথম সপ্তাহের বিক্রয়' রেকর্ড করেছে, শুধু প্রথম সপ্তাহেই অ্যালবামটি ২.১ মিলিয়ন কপি বিক্রি হয়েছে। মার্কিন যুক্তরাষ্ট্রে এটি বিলবোর্ড 200-এ দ্বিতীয় স্থানে আত্মপ্রকাশ করে এবং বিলবোর্ড চার্টের ইতিহাসে হাইয়েস্ট-চার্টিং কোরিয়ান একক শিল্পী হিসাবে ব্যান্ডমেট জিমিন এবং সুগার সাথে ভি-কে সংযুক্ত করে। 

২০২২ সালের ক্রিসমাসেও ভি তার ভক্তদের খালি হাতে ফেরান নি, সবাইকে অবাক করে কোনোরকম পূর্ব ঘোষণা ছাড়াই ভি রিলিজ করেন ক্রিসমাসের বিখ্যাত গান *'It's Beginning to Look a Lot Like Christmas'* এর 

কভার।

তথ্যসূত্র
---------


উইকিমিডিয়া কমন্সে **ভি (গায়ক)** সংক্রান্ত মিডিয়া রয়েছে।

1. ↑  뷔 프로필 [V (Kim Tae-hyung, V) Singer] (কোরীয় ভাষায়)। Naver People Search। জুলাই ৩১, ২০১৯ তারিখে মূল থেকে আর্কাইভ করা। সংগ্রহের তারিখ আগস্ট ১২, ২০১৯।
2. ↑  "뷔 프로필" (কোরীয় ভাষায়)। Naver People Search। আগস্ট ১২, ২০১৯।
3. ↑  "Get to Know BTS: V" (ইংরেজি ভাষায়)। জুন ৩০, ২০১৭।
4. ↑  Russell, Mark James (২০১৪-০৪-২৯)। *K-POP Now!: The Korean Music Revolution* (ইংরেজি ভাষায়)। Tuttle Publishing। আইএসবিএন 978-1-4629-1411-1।
5. ↑  "BTS"। Big Hit Entertainment। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৩-০৭-২৩।
6. ↑  "Meski Jadwal Super Sibuk, Ternyata BTS Telah Mendaftar Kuliah di Kampus ini, Bareng-bareng Loh!"। *TribunStyle.com* (ইন্দোনেশীয় ভাষায়)। সংগ্রহের তারিখ ২০১৯-১১-২৪।
7. ↑
8. ↑  "'문화훈장' 방탄소년단(BTS) 7인7색 소감 "국가대표의 마음으로" (풀영상) / SBS"।
9. ↑  "'대중문화예술상' BTS, 문화훈장 화관 최연소 수훈...유재석부터 故 김주혁까지 '영광의 얼굴들' (종합)"। *entertain.naver.com* (কোরীয় ভাষায়)। সংগ্রহের তারিখ ২০১৯-১১-২৪।
10. ↑  "방탄소년단 뷔, 본명으로 연기데뷔..'화랑:더비기닝' – 스타뉴스" (কোরীয় ভাষায়)। সংগ্রহের তারিখ আগস্ট ১৩, ২০১৯।
11. ↑  "[단독]효린 양요섭 방탄 뷔X진 '화랑' OST 지원사격 '명품보컬 총출동'" (কোরীয় ভাষায়)। সংগ্রহের তারিখ আগস্ট ১৩, ২০১৯।
12. ↑  "BTS Celebrates Anniversary With 3 New Songs'" (ইংরেজি ভাষায়)। সংগ্রহের তারিখ ডিসেম্বর ২১, ২০১৭।
13. ↑  "Listen to BTS member V's new self-composed ballad 'Scenery'" (ইংরেজি ভাষায়)। সংগ্রহের তারিখ আগস্ট ১৩, ২০১৯।
14. ↑  "BTS' V's "Winter Bear" Music Video Is So Unbelievably Beautiful In Every Way" (ইংরেজি ভাষায়)। সংগ্রহের তারিখ আগস্ট ১৩, ২০১৯।
15. ↑  "[단독] 방탄소년단 뷔, '이태원 클라쓰' OST 참여" (কোরীয় ভাষায়)। মার্চ ৬, ২০২০।
16. ↑  "방탄소년단 뷔, 직접 프로듀싱한 '이태원 클라쓰' OST 오늘(13일) 발매" (কোরীয় ভাষায়)। মার্চ ৬, ২০২০।